
[bookmark: _Hlk225892261]PËR DHËNIEN E MIRATIMIT PËR LIDHJEN E KONTRATËS SË QIRASË, ME TARIFËN 1 EURO/KONTRATA, NDËRMJET MINISTRISË SË EKONOMISË DHE INOVACIONIT, SI QIRADHËNËS, DHE SHOQËRISË “ALUFLOR” SHPK, SI QIRAMARRËS, PËR PASURINË SHTETËRORE NR. 10/211, NË PËRGJEGJËSI ADMINISTRIMI TË MINISTRISË SË EKONOMISË DHE INOVACIONIT, DHE PASURINË SHTETËRORE NR. 5/160/ND, NË PRONËSI TË SHOQËRISË “PETROL ALBA” SHA, NË ZONËN KADASTRALE 8516, ME VENDNDODHJE NË DURRËS

Në mbështetje të nenit 100 të Kushtetutës; të nenit 5, të aktit normativ nr. 4, datë 9.7.2008, të Këshillit të Ministrave, “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve”, miratuar me ligjin nr. 9967, datë 24.7.2008, të ndryshuar, dhe në vijim të pikës 2, të kreut V, të vendimit nr. 54, datë 5.2.2014, të Këshillit të Ministrave, “Për përcaktimin e kritereve, të procedurës dhe mënyrës së dhënies me qira, enfiteozë apo kontratave të tjera të pasurisë shtetërore”, të ndryshuar, me propozimin e ministrit të Ekonomisë dhe Inovacionit, Këshilli i Ministrave 

VENDOSI:

[bookmark: _Hlk211846869][bookmark: _Hlk224125757][bookmark: _Hlk225890195][bookmark: _Hlk225892587][bookmark: _Hlk225895530]1. Dhënien e miratimit për lidhjen e kontratës së qirasë, me tarifën 1 euro/kontrata, ndërmjet Ministrisë së Ekonomisë dhe Inovacionit, si qiradhënës, dhe shoqërisë “ALUFLOR” sh.p.k., si qiramarrës, për pasurinë shtetërore nr. 10/211, të llojit “truall”, me sipërfaqe të përgjithshme 30 310.89 (tridhjetë mijë e treqind e dhjetë pikë tetëdhjetë e nëntë) m2, nga e cila 13 827.31 (trembëdhjetë mijë e tetëqind e njëzet e shtatë pikë tridhjetë e një) m2 sipërfaqe ndërtimore, në përgjegjësi administrimi të Ministrisë së Ekonomisë dhe Inovacionit, dhe pasurinë shtetërore nr. 5/160/ND, të llojit “ndërtesë”, me sipërfaqe 685.3 (gjashtëqind e tetëdhjetë e pesë pikë tre) m2, në pronësi të shoqërisë “Petrol Alba” sh.a., në likuidim, në zonën kadastrale 8516, me vendndodhje në Durrës, për 20 (njëzet) vjet, sipas kartelave të pasurive, fragmenteve të hartave kadastrale, genplaneve dhe tekstit të projektkontratës, që i bashkëlidhen këtij vendimi.
2. Ngarkohen Ministria e Ekonomisë dhe Inovacionit, shoqëria “Petrol Alba” sh.a., në likuidim, dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

REPUBLIKA E SHQIPËRISË
ZYRA E NOTERISË TIRANË
Nr. ______ rep.
Nr. ______ kol.
KONTRATË QIRAJE 
 
Në Tiranë, sot më _______, të muajit _____, të vitit _____, (________________), u paraqitën para meje, noterit _______________________, palët kontraktuese, si më poshtë vijon: 
Ministria e Ekonomisë dhe Inovacionit, përfaqësuar me autorizim të titullarit të institucionit “Qiradhënës”, nr. ______________ nga z./znj. ______________, me detyrë _____________, në Ministrinë e Ekonomisë dhe Inovacionit, i datëlindjes __.__._____, banues në ________, me shtetësi shqiptare i/e pajisur me letër njoftimin nr. _______________, që më poshtë do të quhet “QIRADHËNËSI”
DHE
[bookmark: _Hlk211806121]Shoqëria “ALUFLOR” sh.p.k., me seli qendrore në ______, me adresë: _____________, regjistruar si person juridik dhe pajisur nga QKB-ja, me NIPT: __________, përfaqësuar nga z./znj. _________________, i/e biri/bija i/e _________, i datëlindjes __.__._____, lindur në ________ dhe banues në ______, me shtetësi _______, identifikuar me letër njoftimin personal me nr. ____________, që më poshtë do të quhet “QIRAMARRËSI”.
Institucioni “Qiradhënës”, me propozimin nr. ____, datë ___.___._____, të ___________, mbështetur në vendimin nr. 54, datë 5.2.2014, të Këshillit të Ministrave, “Për përcaktimin e kritereve, të procedurës dhe të mënyrës së dhënies me qira, enfiteozë apo kontrata të tjera të pasurive shtetërore”, të ndryshuar, në zbatim të vendimit nr. ____, datë __.__.____, të Këshillit të Ministrave, “Për dhënien e miratimit për lidhjen e kontratës së qirasë me tarifën 1 euro/kontrata, ndërmjet Ministrisë së Ekonomisë dhe Inovacionit, si Qiradhënës, dhe shoqërisë “ALUFLOR” sh.p.k., si Qiramarrës, për pasurinë shtetërore nr. 10/211, në përgjegjësi administrimi të Ministrisë së Ekonomisë dhe Inovacionit, dhe pasurinë shtetërore nr. 5/160/ND, në pronësi të shoqërisë “Petrol Alba” sh.a., në likuidim, në zonën kadastrale 8516, me vendndodhje në Durrës, për 20 (njëzet) vjet, dhe bazuar në nenet 801–825 të Kodit Civil, palët bien dakord të hartojnë këtë kontratë, me kushtet, si më poshtë:

Neni 1
Objekti i kontratës

Objekti i kësaj kontrate është dhënia me qira e pasurisë shtetërore nr. 10/211, e llojit “truall”, me sipërfaqe të përgjithshme 30 310.89 m2, nga e cila 13,827.31 m2 sipërfaqe ndërtimore, në përgjegjësi administrimi të Ministrisë së Ekonomisë dhe Inovacionit, dhe pasurisë shtetërore nr. 5/160/ND, të llojit “ndërtesë”, me sipërfaqe 685.3 m2, në pronësi të shoqërisë “Petrol Alba” sh.a., në likuidim, në zonën kadastrale 8516, me vendndodhje në Durrës, për 20 (njëzet) vjet, sipas kartelave të pasurive, fragmenteve të hartave kadastrale dhe genplaneve, bashkëlidhur kontratës.

Neni 2
Qëllimi i përdorimit

Qëllimi i kësaj kontrate është dhënia në gëzim të përkohshëm i objektit, të përcaktuar në nenin 1, të kësaj kontrate, për magazinimin dhe montimin e fasadave me sisteme të ndryshme, sisteme xhami efikase energjie dhe teknologji smart, duke iu nënshtruar regjimit të përpunimit aktiv.

Neni 3
Kohëzgjatja

Kjo kontratë është e vlefshme për 20 (njëzet) vjet dhe hyn në fuqi me nënshkrimin e saj nga palët.
 
Neni 4
Të drejtat dhe detyrimet e qiradhënësit

4.1 “Qiradhënësi”, nëpërmjet Degës së Shoqërive Publike Elbasan dhe shoqërisë “Petrol Alba” sh.a., në likuidim, dorëzon, brenda një muaji nga hyrja në fuqi e kësaj kontrate, pronën e përcaktuar në nenin 1 të saj, të lirë për t’u shfrytëzuar për qëllimin e kësaj kontrate. Në momentin e dorëzimit do të hartohet procesverbali i dorëzimit të objektit që jepet me qira, i shoqëruar me foto, që është pjesë përbërëse e kontratës.
4.2 “Qiradhënësi” ka të drejtë të kontrollojë në çdo kohë për respektimin e kushteve të kësaj kontrate nga ana e “Qiramarrësit”.
4.3 “Qiradhënësi” ka të drejtë që, në çdo kohë gjatë kohëzgjatjes së kontratës, nëpërmjet njësive monitoruese të kontratës së qirasë, Dega e Shoqërive Publike Elbasan dhe shoqëria “Petrol Alba” sh.a., në likuidim, të monitorojë kontratën për verifikimin e zbatimit të kushteve të përcaktuara në të.
4.4 “Qiradhënësi” është i detyruar të garantojë “Qiramarrësin” për gëzimin e qetë të sendit, objekt të kësaj kontrate ndaj të tretëve, të cilët mund të ngrenë pretendime për të drejtën e tyre mbi këtë pronë.
4.5 “Qiradhënësi” ka të drejtë të kërkojë zgjidhjen e kontratës kur Qiramarrësi shkel detyrimet e marra përsipër, duke njoftuar këtë të fundit 30 ditë përpara me shkrim.
4.6 “Qiradhënësi” nuk është i detyruar të garantojë Qiramarrësin nga shqetësimet e të tretëve që nuk pretendojnë të kenë të drejta mbi pronën.

Neni 5
Të drejtat dhe detyrimet e qiramarrësit

5.1 “Qiramarrësi” ka të drejtë që, sipas legjislacionit në fuqi, të përdorë e të gëzojë pronën e marrë me qira dhe përmirësimet e bëra në të, për të gjithë kohën që është në fuqi kjo kontratë.
5.2 “Qiramarrësi” ka për detyrë që të përdorë sendin, objekt të kësaj kontrate, për qëllimin e parashikuar në nenin 2, në përputhje me detyrimet ligjore, që rrjedhin nga legjislacioni shqiptar.
5.3 “Qiramarrësi” detyrohet që, në pasurinë e marrë me qira, të realizojë aktivitetin sipas nenit 2 të kësaj kontrate, duke investuar sipas fazave dhe vlerave të shprehura në planbiznesin e paraqitur në ministrinë përgjegjëse për ekonominë.
5.4 “Qiramarrësi” detyrohet të shfrytëzojë dhe të mirëmbajë objektin e kontratës së qirasë.
5.5 “Qiramarrësi” detyrohet të përballojë me shpenzimet e tij detyrimet që lidhen me dëmet e shkaktuara eventualisht palëve të treta.
5.6 “Qiramarrësi” detyrohet të sigurojë objektin e kontratës së qirasë, nëpërmjet policës së sigurimit.
5.7 “Qiramarrësi”, në funksion të zhvillimit të aktivitetit, në territorin objekt i kësaj kontrate, do të investojë për magazinim dhe montimin e fasadave me sisteme të ndryshme, sisteme xhami efikase energjie dhe teknologji smart, duke iu nënshtruar regjimit të përpunimit aktiv. Në kuadër të aktivitetit prodhues, shoqëria do të realizojë përpunimin dhe montimin e profileve PVC, elementeve prej alumini dhe paneleve kompozite (Alucobond), përmes përdorimit të teknologjisë së avancuar dhe në përputhje me standardet teknike dhe të sigurisë, duke garantuar cilësi të lartë të produkteve finale dhe duke arritur një investim në vlerën 2 000 000 (dy milionë) euro. Sipas planbiznesit të paraqitur në ministrinë përgjegjëse për ekonominë, ky investim i “Qiramarrësit” do të realizohet, si vijon:
Ky projekt parashikohet të ndërtohet në tri faza: 
- Faza e parë, e cila do të zhvillohet përgjatë vitit të parë të projektit, do të fokusohet në rikondicionimin e godinave ekzistuese dhe përmirësimin e infrastrukturës mbështetëse, me një vlerë investimi prej rreth 500 000 (pesëqind mijë) euro, duke përfshirë pastrimin dhe sistemimin e terrenit, riparimin e rrethimeve, punime industriale, elektrike dhe hidraulike, instalimin e sistemeve të mbrojtjes nga zjarri dhe të sistemit HVAC, si dhe ndërhyrje të tjera funksionale në ambientet e brendshme;
- Faza e dytë, e cila do të realizohet brenda vitit të dytë të projektit, parashikohet instalimi i linjave të prodhimit dhe i makinerive për përpunimin e fasadave alumini, fasadave plastike dhe elementeve të prefabrikuara, me një vlerë investimi prej rreth 600 000 (gjashtëqind mijë) euro;
- Faza e tretë, e cila do të zhvillohet brenda 3 vjetëve, do të fokusohet në punimet për përfundimin dhe modernizimin e objektit, duke përfshirë veshjen me panele sanduiç dhe fasadë xhami, instalimin e paneleve fotovoltaike, rrethimin perimetral, si dhe sistemimin ambiental dhe estetik të hapësirës, duke parashikuar një vlerë investimi prej rreth 900 000 (nëntëqind mijë) euro.
Në total, në të tria fazat do të investohen 2 000 000 (dy milionë) euro, i cili do të arrihet pas 5 (pesë) vjetësh, pasi të jenë marrë lejet përkatëse.
5.8 “Qiramarrësi”, sipas parashikimit për punësimin të shprehur në planbiznesin e paraqitur detyrohet që, në objektin e marrë me qira, do të jenë të punësuar gjithsej 150 (njëqind e pesëdhjetë) punonjës me kohë të plotë. Ky nivel punësimi do të arrihet pas 5 (pesë) vjetësh pasi të jenë marrë lejet përkatëse. Në vitin e parë të investimit, numri i të punësuarve nuk do të jetë më pak se 50 (pesëdhjetë) punonjës.
Pavarësisht parashikimeve të realizimit si më sipër, monitorimi dhe përllogaritjet e afateve të realizimeve të punësimit të parashikuar transferohen në kohë, gjithmonë pas datës së lejeve përkatëse të nevojshme për punime, ngritjen e aktivitetit dhe vënien në jetë të tij. “Qiramarrësi” detyrohet të zbatojë legjislacionin në fuqi “Për përcaktimin e pagës minimale në shkallë vendi”.
5.9 “Qiramarrësi”, në funksion të qëllimit sipas nenit 2 dhe zhvillimit të aktivitetit, në territorin objekt i kësaj kontrate, në realizimin e treguesve të marrë përsipër, sipas neneve 5.7 e 5.8, detyrohet që të pajiset me leje ndërtimi dhe leje mjedisore nga organet kompetente.
5.10 “Qiramarrësi” detyrohet që, para përfundimit të vitit të pestë të përdorimit të objektit me qira, sipas kësaj kontrate, të paraqesë para Qiradhënësit shtesën e planbiznesit për treguesit e periudhës në vijim, brenda objektit të kontratës dhe pa ulur treguesit e shprehur në pikat 5.7 e 5.8 të kësaj kontrate.
5.11 “Qiramarrësi” detyrohet të paraqesë te “Qiradhënësi”, në fillim të çdo viti, relacion me shkrim, lidhur me vlerat e investimeve, të paraqitura në pasqyrat financiare vjetore të subjektit, shoqëruar me relacionin përkatës të hartuar nga eksperti kontabël i miratuar, vërtetuar me çdo dokumentacion të vlefshëm, si dhe vërtetimin nga institucionet shtetërore përkatëse për numrin e të punësuarve në objektin e marrë me qira.
5.12 “Qiramarrësi” detyrohet që në momentin e përfundimit të kësaj kontrate të dorëzojë pronën të padëmtuar.
5.13 “Qiramarrësi”, në përfundim të kësaj kontrate, ka të drejtë të heqë përmirësimet e ndashme nga prona, por pa e dëmtuar atë. “Qiradhënësi” nuk bën kompensimin financiar të investimeve në pasuri të paluajtshme të kryera nga “Qiramarrësi”.
5.14 Në ngarkim të “Qiramarrësit” janë të gjitha tatimet dhe detyrimet që rëndojnë mbi pronën e dhënë me qira.
5.15 “Qiramarrësit” nuk i lejohet, që pronën e dhënë me qira ta japë me nënqira ose t’ia kalojë kontratën një tjetri.
5.16 “Qiramarrësi”, në funksion të qëllimit dhe zhvillimit të aktivitetit, sipas nenit 2, të kësaj kontrate, në territorin, objekt i kësaj kontrate, në realizimin e treguesve të marrë përsipër, sipas neneve 5.7 e 5.8, detyrohet që të pajiset me lejet ose autorizimet përkatëse nga organet kompetente të parashikuara nga legjislacioni shqiptar.
5.17 “Qiramarrësi” në asnjë rast nuk mund ta rëndojë me barrë pronën, objekt kontrate.

Neni 6
Pagesa e qirasë

6.1 “Qiramarrësi” detyrohet t’i paguajë “Qiradhënësit” detyrimin e kontratës, në vlerën 1 (një) euro. Pagesa simbolike bëhet para se të firmoset kontrata.
6.2 Para nënshkrimit të kontratës, “Qiramarrësi” ka paguar garancinë e kontratës në formën garanci bankare/kompani sigurimi, në vlerën 40 000 (dyzet mijë) euro, sipas faturës së lëshuar nga “Qiradhënësi”, e cila qëndron e ngurtësuar në llogarinë përkatëse në buxhetin e shtetit, deri në përfundim të investimit të shprehur në nenin 5.7 të kësaj kontrate. Garancia kthehet pas përfundimit të investimit.
6.3 Në rastet kur konstatohen parregullsi dhe zbatohen penalitete (gjoba dhe kamatëvonesa), “Qiramarrësi” do të likuidojë vlerat e krijuara në llogarinë e “Qiradhënësit”, sipas faturës së lëshuar nga ky i fundit.

Neni 7
Penalitetet

7.1 Në rastin kur “Qiramarrësi”, në përfundim të çdo faze, sipas përcaktimeve në pikën 5.7, të kësaj kontrate, nuk realizon vlerën e investimit, do të penalizohet me gjobë, në masën 10 për qind të vlerës së investimit të parealizuar. Nëse, pas 6 muajve, investimi vazhdon të mos realizohet, “Qiradhënësi” zgjidh kontratën dhe gjobit “Qiramarrësin” me vlerën e garancisë së ngurtësuar në momentin e lidhjes së kësaj marrëveshje kontraktore. 
7.2 Në rastin kur, “Qiramarrësi”, në përfundim të çdo faze, nuk ka realizuar nivelin e punësimit të përcaktuar në pikën 5.8, të kësaj kontrate, penalizohet me gjobë, në masën 50 000 (pesëdhjetë mijë) lekë për çdo vend pune mesatar vjetor të pahapur.

Neni 8
Zgjidhja e kontratës

8.1 Kontrata zgjidhet me mbarimin e afatit, të përcaktuar në pikën 3, të kësaj kontrate. 
8.2 Kontrata mund të zgjidhet para afatit:
a) në marrëveshje midis palëve;
b) kur prona humbet tërësisht ose dëmtohet për shkak të një force madhore;
c) kur “Qiramarrësi” shkel detyrimet e marra përsipër në nenet 5 e 6, të kësaj kontrate;
ç) kur “Qiramarrësi” shkel detyrimet e marra përsipër në nenin 5.7, të kësaj kontrate;
d) kur prona nevojitet për interes publik;
dh) kur prona kalon në procedurë privatizimi.
8.3 Kontrata pushon automatikisht së vepruari 30 ditë pas njoftimit me shkrim të “Qiradhënësit” për zgjidhjen e kontratës para afatit, sipas pikës 8.2 të saj dhe nëse “Qiramarrësi” nuk ka reaguar me shkrim.

Neni 9
Përgjegjësitë e palëve

9.1 Palët përgjigjen për mosrespektimin e kushteve të kësaj kontrate.
9.2 Në zbatim të akteve ligjore dhe nënligjore në fuqi, në përfundim të investimit, pas relacionit të paraqitur nga “Qiramarrësi”, sipas pikave 5.7 dhe 5.8, të kësaj kontrate, palët janë të detyruara të bëjnë akte rakordimi të përbashkëta ndërmjet njësive administruese të pasurive, Degës së Shoqërive Publike Elbasan dhe shoqërisë “Petrol Alba” sh.a., në likuidim, për nivelin e investimeve dhe punësimit të realizuar, sipas vlerave të paraqitura në pasqyrat financiare të subjektit, shoqëruar me relacionin përkatës, të hartuar nga eksperti kontabël i miratuar.
9.3 Palët, “Qiramarrësi” dhe “Institucioni administrues dhe monitorues i kontratës së qirasë”, Dega e Shoqërive Publike Elbasan, shoqëria “Petrol Alba” sh.a., janë të detyruara që çdo vit të bëjnë akte rakordimi të përbashkëta për realizimin e kushteve të kontratës, në nivelin e punësimit, në nivelin e investimit dhe shlyerjen e penaliteteve ose gjobave (në rastet kur ka të tilla) të vendosura, sipas neneve të kësaj kontrate.
9.4 Me “forcë madhore” do të kuptohet një ngjarje që është jashtë kontrollit të palëve, si: tërmetet, përmbytjet, lufta. Në këto raste, palët janë të detyruara të njoftojnë njëra-tjetrën me shkrim. Koha e parashikuar për plotësimin e detyrimeve do të zgjatet për aq kohë sa do të vazhdojnë këto rrethana.
9.5 “Qiramarrësi” përjashtohet nga detyrimet për kohën e vazhdimit të forcës madhore dhe moskryerjes së aktivitetit për këtë shkak. Kjo periudhë do të përcaktohet me marrëveshje midis palëve.

Neni 10
Dispozita të fundit

10.1 Për gjithçka që nuk është shprehur posaçërisht në këtë kontratë, palët do t’u referohen dispozitave të Kodit Civil në fuqi.
10.2. Pjesë të kësaj kontrate janë dokumentacioni kadastral, planbiznesi i paraqitur në ministrinë përgjegjëse për ekonominë dhe procesverbali i marrjes në dorëzimi të objektit, sipas kontratës së qirasë.
10.3. Mosmarrëveshjet, që mund të lindin mes palëve gjatë zbatimit të kësaj kontrate, do të zgjidhen me mirëkuptim dhe, në rast se kjo është e pamundur, palët kanë të drejtë t’i drejtohen Gjykatës së Shkallës së Parë të Juridiksionit të Përgjithshëm Tiranë.
10.4. Në çdo rast të kalimit të mosmarrëveshjeve, të lindura mes palëve në juridiksion gjyqësor, autorizohet njësia administruese dhe monitoruese e kontratës për ndjekjen e procedurës gjyqësore.
10.5. Kjo kontratë qiraje është e vlefshme deri në çastin që prona publike e dhënë me qira privatizohet, sipas akteve ligjore në fuqi.

Neni 11

Brenda një muaji nga nënshkrimi i saj, kontrata duhet të regjistrohet në Agjencinë Shtetërore të Kadastrës.
Shpenzimet noteriale të kësaj kontrate i ngarkohen “Qiramarrësit”.
Kjo kontratë është formuluar në 7 (shtatë) kopje origjinale. Pasi iu lexua palëve, u kuptua, u pranua prej tyre, si dhe u nënshkrua para meje me vullnetin e tyre të plotë e të lirë. Ndërsa, unë noter ______________, në bazë të nenit 801 e në vijim të Kodit Civil, e vërtetoj atë si të rregullt. 

	QIRADHËNËSI
Ministria e Ekonomisë dhe Inovacionit 
	QIRAMARRËSI 
Shoqëria “ALUFLOR” sh.p.k.

REPUBLIKA E SHQIPERISE
AGJENCIA SHTETERORE E KADASTRES

KARTELA E PASURISE SE PALUAJTSHME

Kodi Unik 8516013185
(Nga____ ,Ne__ )

A - TE DHENAT E PASURISE

Zona Kadastrale Nr. 8516 , Lloji i Pasurisé: TRUALL | Nr. i Pasurisé: 10/211 | Sipérfaqja Totale
30310.89m2, (Nga t& Cilat Truall 30310.89m?2; Ndértesé 13827.31m2)

Indeksi i Hartés Kadastrale DR;|-12 , Numri i Peméve: 0,

Adresa e Pasurisé: Bashkia DURRES | Rruga SHKOZET/14 | Ndértesa Nr. 086 , SH/K 1
Apartamenti Nt. 1

Vlera e Pasurisé:

Fillestare 1 Leke (Akti Nr. 1, Dt. 08/10/2011), Rivlerésim _ (AktiNr._ Dt )

B- TE DHENAT E TITULLIT TE PRONESISE

Pronari: Republika e Shqiperise , Nr. Identifikimi/NIPT RO0000000SH, Pjesa Takuese 1/1, Lloji i
Pronésisé: I
Adresa e Pronarit: Bashkia - , Rruga -, Ndértesa Nr. _, SH/K __, Apartamenti Nr.

Akti i Fitimit t8 Prongsisé: Emértimi: Akteve t& fiera sipas legijislacionit né fugi, Nr.
1, Daté: 08/10/2011
Regjistruar: Nr. LN.2010, Datg: 08/10/2011

*Pjesémarrés né Bashképronési t& Detyrueshme pér Pasuriné Nr. , me Kod Unik

B/1 - TE DHENAT E REGJISTRIMIT PARAPRAK
Akti Paraprak i Fitimit t& Pronésisé: Emértimi: ,Nr.__, Daté:
Pérshkrimi i Objektit & Aktit:
Regjistruar: Nr. __, Daté:

REPUBLIKA E SHQIPERISE
AGJENCIA SHTETERORE E KADASTRES

KARTELA E PASURISK SE PALUAJTSHME

C-TE DREJTAT REALE

i Té Dhénat e Altit Pértitues
Nr. Dt. i Afati i
Regjistrimi | Regfistrimt | o5 Emértim Nr. Daté T | Emér Aési Mbiomér R etk
VKM per te
Administr | drejten e Ministriz e Ekoromise
9323 110512026 | aommsuimipe | 914| 060572026 |99 vite e ey M52126454)
rdorimit
D - KUFIZIMET E PRONE;
Té Dhénat e Altit Peérfitues Kérkues
Nr. Dt. Lioji Afatii
1 e
Reglistini | Regjistrini | Kufmit | o e r e ]

E- INFORMACIONE TE TJERA PER PRONEN

Lloji i Informacionit: , Emértimi 1 Aktit: ,Nr.__, Daté:
Regjistruar: Nr.__, Daté:
Pérshkrimi: MBI KETE PASURI NDODHEN 3 NDERTIME ME SIPERFAQE TOTALE PREJ

13827,31 m2, EVIDENTUAR SIPAS PLANIT TE RILEVIMIT TE DEPOZITUAR ME APLIKIMIN
NR.8860, DATE 03.02.2026 NGA MINISTRIA E EKONOMISE DHE INOVACIONIT, (NDERTESA
ND1 ME SIP. 9212,27 m2, NDERTESA ND2 ME SIP. 408591 m2, NDERTESA ND3 ME SIP.
529,13 m2

Digitally signed by: Digitaly sigred by:

DREJTORI Besmir  eemirammen  EIVIS ePats e léshimit  11/05/2026
Elvis Pengili Ahmeti s Pengili sz oo

Vulasur elekronikisht nga Drejtoria
Vendore DURRES- KaVAJE-KRUJE
Date:2026/05/11 16:15:58 +0200°
M52126454)202608111815512548HK

Shémim : Ky dolument dshté gieneruar dhe vilosu me ané 2
@ 1 procedure automatike nga i sistem elekron (Agiencia Shieférore ¢ Kadastris)

REPUBLIKA E SHQIPERISE
AGJENCIA SHTETERORE E KADASTRES

FRAGMENT | HARTES KADASTRALE

ZONA KADASTRALE: 8516 KODI UNIK: 8516013185
NUMRI PASURISE: 10/211 INDEKSI HARTES: DR;l-12

SH1: 2500
) Digtalysigned by . piginly sigredby: Digalysigned by
DREJTORL Migena  wigem teibeni BESMIT  pesmicamnen  EIVIS Ehvis Pengil

Date,202605.11 Date: 20260511 .. Dstei20260511
) o NaRotent 1650, BAHRIZS Coime  Pengili  omar woon
Elvis Pengili §

Vulasur elekronikisht nga Drejtoria SHPJEGUES

Vendore DURRES- KavAJE-KRUJE
Date:2026/05/11 17.49.45 +0200°

WS oas s baten 1 ITasoAsTo1 4 [] parRcELA

REPUBLIKA E SHQIPERISE
AGJENCIA SHTETERORE E KADASTRES
KARTELA E PASURISE SE PALUAJTSHME

Kodi Unik 8516010139
(Nga____,N& 8516008044

A - TE DHENAT E PASURISE

Zona Kadastrale Nr. 8516 , Lloji i Pasurisé: NDERTESE | Nr. i Pasurisé: 5/160/ND , Sipérfagja
Totale 685.3m2, (Nga té Cilat Truall 0 m2; Ndértesé 685.3 m2)

Indeksi i Hartés Kadastrale DR;J-11 , Numri i Peméve: 0,
Adresa e Pasurisé: Bashkia DURRES , Rruga ADRIA 00690024 , Ndértesa Nr. 7 , SH/K 26 ,
Apartamenti Nr. __

Vlera e Pasurisé:
Fillestare 1 Leke (Akti Nr. 21, Dt. 06/01/2022), Rivlerésim __ (AktiNr. __, Dt. )

B - TE DHENAT E TITULLIT TE PRONESISE

Pronari: PETROL ALBA | Nr. Identifikimi/NIPT K81706017T, Pjesa Takuese 1/1, Lloji i Pronésisé:

1
Adresa e Pronarit: Bashkia - , Rruga -, Ndértesa Nr. __, SH/K __, Apartamenti Nr. __

Akt i Fitimit t¢ Pronésisé: Emértimi: Akteve té tjera sipas legjislacionit né fuqi, Nr.
21, Datg: 06/01/2022
Regjistruar: Nr. 8198, Daté: 24/08/2022

*Pjesémarrés né Bashképronési té Detyrueshme pér Pasuriné Nr. , me Kod Unik

B/1 - TE DHENAT E REGJISTRIMIT PARAPRAK
Akti Paraprak i Fitimit t€ Pronésisé: Emértimi: ,Nr. __, Dateé:
Pérshkrimi i Objektit t& Aktit:
Regjistruar; Nr. __, Daté:

REPUBLIKA E SHQIPERISE
AGJENCIA SHTETERORE E KADASTRES

KARTELA E PASURISE SE PALUAJTSHME

C-TE DREJTAT REALE

Regjistruar: Nr. | Daté:

Pérshkrimi: 2112 ME REF.7329 NDODHET DEKLARATA PER PRANIMIN E 685,30 M2

AGJENCIA SHTETERORE E KADASTRES

REPUBLIKA E SHQIPERISE
- AGJENCIA SHTETERORE E KADASTRES

GENPLAN

POROSITES: PETROL ALBA SH.A.

DATE: 26/01/2026 QELLIMI: QIRAMARRJE

VENDNDODHJA

BASHKIA DURRES DVASHK/ZVASHK DURRES ZONA KADASTRALE 8516 NUMRI | PASURISE : 5/160/ND INDEX HARTE: DR-J-11
TE DHENAT E PASURISE

